CELEX: 32018D1838
Language: fi
Date: 2018-11-19 00:00:00
Title: Neuvoston päätös (EU) 2018/1838, annettu 19 päivänä marraskuuta 2018, Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisellä assosiaatiosopimuksella perustetussa kauppaan liittyviä kysymyksiä käsittelevässä assosiaatiokomiteassa Euroopan unionin puolesta otettavasta kannasta

23.11.2018   
               
               
                  FI
               
               
                  Euroopan unionin virallinen lehti
               
               
                  L 298/11
               
            
         NEUVOSTON PÄÄTÖS (EU) 2018/1838,
         annettu 19 päivänä marraskuuta 2018,
         Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisellä assosiaatiosopimuksella perustetussa kauppaan liittyviä kysymyksiä käsittelevässä assosiaatiokomiteassa Euroopan unionin puolesta otettavasta kannasta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen (1), jäljempänä ’sopimus’, 323 artiklan 1 kohdan mukaan kauppaan liittyvien kysymysten kokoonpanossa kokoontuvan assosiaatiokomitean, jäljempänä ’kauppakomitea’, on kuuden kuukauden kuluessa sopimuksen voimaantulosta laadittava luettelo henkilöistä, jotka ovat halukkaita ja kykeneviä toimimaan välimiehinä riitojenratkaisumenettelyissä.
                  
               
                     (2)
                  
                  
                     Sopimuksen 323 artiklan 1 kohdan mukaisesti unioni ja Ukraina ovat esittäneet omat ehdokkaansa, jotka ovat halukkaita ja kykeneviä toimimaan välimiehinä, ja ovat myös sopineet viidestä henkilöstä, jotka eivät ole kummankaan osapuolen kansalaisia ja jotka toimivat välimiespaneelin puheenjohtajana.
                  
               
                     (3)
                  
                  
                     Ukraina ehdotti vain neljää henkilöä. Ukrainan olisi ehdotettava viidettä ukrainalaista ehdokasta mahdollisimman pian.
                  
               
                     (4)
                  
                  
                     Sopimuksen moitteettoman toiminnan varmistamiseksi on aiheellista laatia viipymättä luettelo 14 henkilöstä, jotka ovat halukkaita ja kykeneviä toimimaan välimiehinä riitojenratkaisumenettelyissä.
                  
               
                     (5)
                  
                  
                     Kauppakomitean päätös olisi julkaistava sen jälkeen, kun se on hyväksytty,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisellä assosiaatiosopimuksella perustetussa kauppaan liittyvien kysymysten kokoonpanossa kokoontuvassa assosiaatiokomiteassa unionin puolesta otettava kanta niiden henkilöiden luettelon hyväksymiseen mainitun sopimuksen 323 artiklan 1 kohdan mukaisesti, jotka ovat halukkaita ja kykeneviä toimimaan välimiehinä, perustuu tähän päätökseen liitettyyn kyseisen komitean päätösluonnokseen.
         
         
            2 artikla
            Tämä päätös tulee voimaan päivänä, jona se hyväksytään.
         
         
            3 artikla
            Kauppakomitean päätös julkaistaan Euroopan unionin virallisessa lehdessä.
         
         
            Tehty Brysselissä 19 päivänä marraskuuta 2018.
            
               
                  Neuvoston puolesta
               
               
                  Puheenjohtaja
               
               E. KÖSTINGER
            
         
         
            (1)  EUVL L 161, 29.5.2014, s. 3.
      
      
         
            LUONNOS
            EU:N JA UKRAINAN KAUPPAAN LIITTYVIÄ KYSYMYKSIÄ KÄSITTELEVÄN ASSOSIAATIOKOMITEAN PÄÄTÖS N:o …/2018,
            annettu …,
            Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen 323 artiklan 1 kohdassa tarkoitetun välimiesten luettelon laatimisesta
            KAUPPAAN LIITTYVIÄ KYSYMYKSIÄ KÄSITTELEVÄ ASSOSIAATIOKOMITEA, joka
            ottaa huomioon Brysselissä 27 päivänä kesäkuuta 2014 allekirjoitetun Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen (1), jäljempänä ’sopimus’, ja erityisesti sen 323 artiklan 1 kohdan ja 465 artiklan 3 kohdan,
            sekä katsoo seuraavaa:
            
                        (1)
                     
                     
                        Sopimuksen 323 artiklan 1 kohdan mukaan kauppaan liittyvien kysymysten kokoonpanossa kokoontuva assosiaatiokomitea, jäljempänä ’kauppakomitea’, laatii kuuden kuukauden kuluessa sopimuksen voimaantulosta luettelon henkilöistä, jotka ovat halukkaita ja kykeneviä toimimaan välimiehinä.
                     
                  
                        (2)
                     
                     
                        Unioni on ehdottanut viittä henkilöä, jotka ovat halukkaita ja kykeneviä toimimaan välimiehinä, kun taas Ukraina on ehdottanut neljää henkilöä. Unioni ja Ukraina ovat sopineet viidestä henkilöstä, jotka eivät ole kummankaan osapuolen kansalaisia ja jotka toimivat välimiespaneelin puheenjohtajana.
                     
                  
                        (3)
                     
                     
                        Jotta voidaan välttää lisäviivytyksiä sellaisten henkilöiden luettelon laatimisessa, jotka ovat halukkaita ja kykeneviä toimimaan välimiehinä, ja siten varmistaa sopimuksen ja erityisesti sen IV osaston 14 luvun asianmukainen toiminta, kauppakomitean olisi hyväksyttävä kyseinen luettelo esitettyjen ehdotusten perusteella.
                     
                  
                        (4)
                     
                     
                        Ukrainan olisi toimitettava ehdotuksensa viidennestä ehdokkaasta kauppakomitealle mahdollisimman pian,
                     
                  ON HYVÄKSYNYT TÄMÄN PÄÄTÖKSEN:
            
               1 artikla
               
                  1.   Tämän päätöksen liitteessä esitetään Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen 323 artiklan 1 kohdan mukainen luettelo henkilöistä, jotka ovat halukkaita ja kykeneviä toimimaan välimiehinä.
               
               
                  2.   Ukraina toimittaa kauppakomitealle mahdollisimman pian ehdokkaansa viidennestä ehdokkaasta, joka on halukas ja kykenevä toimimaan välimiehenä.
               
            
            
               2 artikla
               Tämä päätös tulee voimaan päivänä, jona se hyväksytään.
            
            
               Tehty …
               
                  
                     Kauppaan liittyviä kysymyksiä käsittelevän assosiaatiokomitean puolesta
                  
                  
                     Puheenjohtaja
                  
                  
                     Sihteerit
                  
                  
                     Ukrainan puolesta
                  
                  
                     EU:n puolesta
                  
               
            
            
               (1)  EUVL L 161, 29.5.2014, s. 3.
         
         
            
               LIITE
               SOPIMUKSEN 323 ARTIKLAN 1 KOHDAN MUKAINEN VÄLIMIESTEN LUETTELO
               
                            
                        
                        
                           Unionin ehdottamat välimiehet:
                           
                                       1.
                                    
                                    
                                       Claus-Dieter EHLERMANN
                                    
                                 
                                       2.
                                    
                                    
                                       Giorgio SACERDOTI
                                    
                                 
                                       3.
                                    
                                    
                                       Jacques BOURGEOIS
                                    
                                 
                                       4.
                                    
                                    
                                       Pieter Jan KUIJPER
                                    
                                 
                                       5.
                                    
                                    
                                       Ramon TORRENT
                                    
                                 
                     
                            
                        
                        
                           Ukrainan ehdottamat välimiehet:
                           
                                       1.
                                    
                                    
                                       Serhiy HRYSHKO
                                    
                                 
                                       2.
                                    
                                    
                                       Taras KACHKA
                                    
                                 
                                       3.
                                    
                                    
                                       Victor MURAVYOV
                                    
                                 
                                       4.
                                    
                                    
                                       Yuriy RUDYUK
                                    
                                 
                     
                            
                        
                        
                           Osapuolten valitsemat puheenjohtajat:
                           
                                       1.
                                    
                                    
                                       William DAVEY (Yhdysvallat)
                                    
                                 
                                       2.
                                    
                                    
                                       Helge SELAND (Norja)
                                    
                                 
                                       3.
                                    
                                    
                                       Maryse ROBERT (Kanada)
                                    
                                 
                                       4.
                                    
                                    
                                       Christian HÄBERLI (Sveitsi)
                                    
                                 
                                       5.
                                    
                                    
                                       Merit JANOW (Yhdysvallat)